Mūsų Kretinga

„Rezervuoju valandą tylos“: skaitymo laikas vaikams ir jaunimui
2026-04-15 16:00 - 17:00, 2026-04-22 16:00 - 17:00, 2026-04-29 16:00 - 17:00 (Europe/Vilnius) | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Savarankiško skaitymo laikas vaikams ir jaunimui „Rezervuoju valandą tylos“ – tai kvietimas skirti valandą tik sau ir knygai. Vaikų ir jaunimo edukacijos erdvėse laukia ramybės kupinas laikas, kviečiantis atsitraukti nuo kasdienio šurmulio ir pasinerti į istorijas, slypinčias knygos puslapiuose.
Galite atsinešti savo mėgstamą knygą arba išsirinkti naują vietoje – svarbiausia, kad tai būtų metas, kai skaitymas tampa asmenine tylos oaze.
Trečiadieniais susitinkame bibliotekoje, kad visi kartu rezervuotume valandą tylos su knyga.
Daugiau informacijos telefonu 0 445 72 134 arba elektroniniu paštu jaunimas@kretvb.lt.
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„RAŠYK. KLYSK. IŠMOK.“ Nacionalinio diktanto rašymas
2026-04-16 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame susiburti Kretingos rajono savivaldybės M. Valančiaus viešoji biblioteka ir drauge dalyvauti Nacionalinio diktanto rašyme „Rašyk. Klysk. Išmok“ – prasmingoje iniciatyvoje, puoselėjančioje lietuvių kalbą ir skatinančioje raštingumą.
Jau 16-ą kartą vyksiantis Nacionalinis diktantas – tai tarptautinis konkursas, suburiantis suaugusiuosius ir moksleivius. Vieniems tai puiki galimybė pasitikrinti savo rašybos įgūdžius, kitiems – išbandyti jėgas varžantis, o visiems kartu – proga didžiuotis unikalia lietuvių kalba ir, net suklydus, atrasti ką nors naujo.
Diktantą nuo 2006 metų organizuoja VšĮ Pilietinės minties institutas ir jo direktorė Vytautė Šmaižytė-Kuliešienė.
Kasmet diktantą rašo beveik 30 tūkstančių žmonių Lietuvoje ir pasaulyje. Šiemet – prisijunk ir tu!
Kas gali rašyti diktantą?
Nacionalinį diktantą gali rašyti VISI. Jums tereikia popieriaus lapo (rekomenduojame atsisiųsti šį, jei rašysite bibliotekoje, lapais pasirūpinsime), rašiklio ir radijo imtuvo ar išmanaus prietaiso, kad galėtumėte klausyti diktanto per LRT RADIJĄ ar portale LRT.lt.
Kur ir kada galima rašyti diktantą?
Diktantą galite rašyti artimiausioje bibliotekoje, savo mokykloje, savivaldybėje, taip pat ir darbo vietoje ar net namuose. Svarbiausia nepamiršti diktanto klausyti balandžio 16 d. 11.00 val. per LRT RADIJĄ ir portale LRT.lt.
Ar reikalinga registracija?
Kviečiame visus, planuojančius dalyvauti Nacionaliniame diktante Kretingos rajono savivaldybės M. Valančiaus viešojoje bibliotekoje, iš anksto užsiregistruoti bibliotekoje telefonu 0 445 72 132, el. paštu asta.kuktoroviene@kretvb.lt. Tai padės mums numatyti dalyvių skaičių ir užtikrinti sklandžią renginio eigą ir taip pat informuoti Nacionalinio diktanto organizatorius apie preliminarų dalyvių skaičių.
Kiek laiko truks diktantas?
Diktanto trukmė priklauso nuo specialiai jam sukurto teksto ilgio, tačiau įprastai diktantas parašomas maždaug per 50 minučių.
Ką daryti parašius diktantą?
Jei diktantą rašote bibliotekoje ar mokykloje – atiduokite jį organizatoriams. Jei rašote namuose, savo darbo vietoje ar kitur – surinkite diktantus ir išsiųskite juos organizatoriams adresu:
Nacionalinio diktanto konkursui
AB Lietuvos paštas
J. Balčikonio g. 3
03500 Vilnius.
Arba atneškite į artimiausią ARTEA banko skyrių, kur diktantas bus išsiųstas nemokamai.
Svarbu. Diktantą būtina išsiųsti iki balandžio 20 d. imtinai.
Kaip pasitikrinti klaidas?
Jei nusprendėte varžytis su kitais, parašę diktantą nufotografuokite jo lapą, kad vėliau galėtumėte pasitikrinti klaidas. Visas diktanto tekstas ir rašybos bei skyrybos paaiškinimai bus paskelbti puslapiuose diktantas.lt ir www.vlkk.lt
Kas laukia geriausiai diktantą parašiusių dalyvių?
100 geriausiai parašiusiųjų kviesime į Nacionalinio diktanto finalą, kuris vyks, birželio 6 d. Vilniuje. Čia išrinksime raštingiausią moksleivį, suaugusįjį ir užsienio lietuvį.
Kam reikalingi Jūsų duomenys diktanto lape?
Diktanto lape pateikti asmens duomenys naudojami tik tiek, kiek būtina Nacionalinio diktanto organizavimo tikslams. Jie reikalingi tam, kad organizatoriai galėtų susisiekti su dalyviu tuo atveju, jei jo darbas patektų tarp 100 geriausiųjų ir jis būtų kviečiamas dalyvauti konkurso finale. Asmens duomenys nėra kaupiami ar saugomi ilgiau, nei būtina šiam tikslui pasiekti, ir nėra naudojami jokiems kitiems tikslams.
Kas negali rašyti diktanto?
Diktantą gali rašyti visi, tačiau konkurse negali dalyvauti lituanistai.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

PREMJERA. MARIANOS KAPRIZAI. Spektaklis pagal Alfred de Musset pjesę
2026-04-16 18:30 - 20:00 | Kretingos kultūros centras, J. Pabrėžos g. 1,, Kretinga, 97129, Lietuva
PREMJERA | „MARIANOS KAPRIZAI“
Kretingos rajono kultūros centro Egidijaus Radžiaus teatras kviečia į išskirtinę premjerą – klasikinę, jausmingą ir dramatišką istoriją apie meilę, pasirinkimus ir žmogaus vidinius konfliktus.
Balandžio 16 d. 18:30 val. Kretingos rajono kultūros centras, Didžioji salė
Spektaklis „Marianos kaprizai“Pagal Alfred de Musset pjesę Režisierius – Nerijus Gedminas
Apie spektaklį:
Vieno ryškiausių prancūzų romantizmo dramaturgų Alfred de Musset kūrinys pasakoja apie meilės trikampį, kuriame susipina idealai, aistros ir nusivylimai. Tai istorija apie pasirinkimus, vidinius konfliktus ir jausmus, galinčius tiek pakylėti, tiek sugriauti.
Kretingiškių pastatyme klasikinė drama įgauna naują sluoksnį – herojai gyvena nuolatinės grėsmės ir nesaugumo fone, kurį simbolizuoja virš jų pakibęs Vezuvijus. Tai sustiprina įtampą ir dar labiau išryškina žmogaus prigimtį – net ir artėjant katastrofai, jis lieka įsitraukęs į kasdienes dramas.
Bilieto kaina – 8 €Platina ticketmarket.lt ir Kultūros centro bilietų kasahttps://www.ticketmarket.lt/…/teatru-festivalis…
Spektaklis apie meilę, iliuzijas ir žmogų, kuris net ir sudėtingiausiomis akimirkomis lieka ištikimas savo jausmams.

Edukacija „Vaikų balsas: renkame metų knygą“
2026-04-17 11:00 - 11:45 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus dalyvauti edukacijoje „Vaikų balsas: renkame metų knygą“, kurioje jie susipažins su įdomiausiomis ir labiausiai įtraukiančiomis 2025 metų vaikų knygomis bei patys taps aktyviais skaitytojų bendruomenės nariais.
Vaikų laukia smagi ir įtraukianti veikla, skatinanti domėtis literatūra ir dalintis savo nuomone.
Ei, jaunasis skaitytojau! Ar nori atrasti įdomiausias metų knygas ir išrinkti pačią geriausią? „Metų knygos rinkimai 2025“ kviečia visus knygų mylėtojus įsitraukti ir balsuoti. Tavo balsas čia labai svarbus!
Metų knygos 2025 nominantės vaikų 2025-ųjų Metų knygos kategorijoje:

Šarūnė Baltrušaitienė, iliustravo Viktorija Ežiukas, „Slaptas Spirgutės noras“;
Sigita Mikšaitė, iliustravo Reda Tomingas, „Istorija vizgina uodegą“;
Aušrinė Tilindė, iliustravo Greta Alice, „Po šimts pypkių, seneli!“;
Neringa Vaitkutė, iliustravo Reda Tomingas, „Odilės pasaka“;
Jurga Vilė, iliustravo Kornelija Žalpytė, „Džuljeta ir kino kaukai“.

Informacija ir registracija el. paštu. simona.gagilaite@kretvb.lt arba telefonu 0 445 72 135.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Jaunimo talentų vakaras „TIK AUKŠTYN 2026“
2026-04-17 20:00 - 21:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Balandžio 17 d. 20:00 val. Kretingos rajono savivaldybės M. Valančiaus viešojoje bibliotekoje jau trečią kartą vyks jaunimo talentų vakaras „TIK AUKŠTYN“.
Tai vakaras, kuriame jauni žmonės gali drąsiai žengti į sceną, parodyti savo talentą ir būti išgirsti. Muzika, šokis, poezija, teatras ar dar neatrasta kūrybos forma – čia vietos užtenka visiems talentams.
Šių metų simbolis yra karšto oro balionas, primenantis, kad kiekvienas kūrėjas kyla savu tempu, bet kryptis visada ta pati – aukštyn.
Renginio metu laukia jaunųjų talentų pasirodymai, kūrybiška atmosfera ir staigmenos bei palaikymas tiems, kurie drįsta žengti pirmą žingsnį
Nori pasirodyti scenoje?
Registruokis čia: „TIK AUKŠTYN 2026“ dalyvių registracija.
Visa renginio programa bus paskelbta netrukus.
„TIK AUKŠTYN“ – nes kūrybai ribų nėra. Tik kryptis.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edgaras Lubys AMBERLIFE Akustinis koncertas - atšauktas
2026-04-18 18:00 - 19:20 | Kretingos kultūros centras, J. Pabrėžos g. 1,, Kretinga, 97129, Lietuva
SVARBI INFORMACIJA DĖL KONCERTO Informuojame, kad Edgaro Lubio (Amberlife) koncertas, turėjęs vykti balandžio 18 d. Kretingos rajono kultūros centre, yra atšaukiamas. Pinigai už bilietus bus grąžinami!Prašome kreiptis į tą vietą, kurioje įsigijote bilietus.Atsiprašome už nepatogumus ir dėkojame už supratingumą.

Jau daugiau nei du dešimtmečius Lietuvos muzikos scenoje šviečiantis dainų autorius ir atlikėjas Edgaras Lubys („Amberlife“) nenustoja kurti ir ieškoti naujo skambesio – ne tik naujai gimstančiuose kūriniuose, bet ir dainose, nuo kurių prasidėjo jo kelias į didžiąją sceną.

Jau balandžio 18 d. atlikėjas kviečia į Kretingoje vyksiant akustinį koncertą, kuriame muzika susilies su jaukiu, šiltu bendravimu su klausytojais. Tai vakaras, skirtas ne triukšmui, o artumui, tikrumui ir gyvam ryšiui.

Edgaro Lubio koncerte skambės ilgaamžiai, visiems puikiai pažįstami „Amberlife“ hitai: „In Your Eyes“, „My Way“, „Fly“, „Laivai nutols“, o taip pat naujos, galbūt dar negirdėtos dainos, gimstančios čia ir dabar.

„Kretinga man – vienas šilčiausių ir patraukliausių miestų Lietuvoje. Galbūt todėl, kad ankstyvoje vaikystėje teko čia gyventi kartu su savo prosenele. Tad galima sakyti, jog mano šaknys – kretingiškio. Šis vakaras bus ypatingas. Intymus akustinis skambesys, atviri pokalbiai ir muzika, kuri lieka ilgam. Kviečiu į susitikimą, kuriame muzika kalba tiesiai į širdį“, – sako Edgaras Lubys-„Amberlife“.

https://www.ticketmarket.lt/lt/e/renginys/edgaras-lubys-kretingos-kulturos-centras-bilietai

Jaunimo klubo „YAP“ susitikimas
2026-04-21 16:00 - 17:00, 2026-04-28 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame prisijungti prie jaunimo klubo „YAP“ susitikimų Jaunimo edukacijos erdvėje – vietoje, kur gimsta idėjos, mezgasi draugystės ir stiprėja jaunimo balsas.
Kartą per savaitę, antradieniais, vykstantys susitikimai yra nenuobodūs, kupini staigmenų, atvirų pokalbių ir prasmingų veiklų. „Kretinga – Lietuvos jaunimo sostinė 2025“ savanoriai neišsiskirstė – jie ir toliau aktyviai planuoja veikti, įsitraukti bei būti ten, kur reikia pagalbos ar idėjų realizavimo.
Rankų sudėję tikrai nebūsime. Siekiame būti matomi ir girdimi, kurti, inicijuoti pokyčius ir atstovauti jaunimo interesams. Prisijunk ir tapk jaunimo bendruomenės dalimi, kurioje tavo balsas svarbus.
Informacija telefonu 0 445 72 134 arba elektroniniu paštu jaunimas@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S25E15
2026-04-21 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
„Auksinis protas“ Kretingoje! Nuo sausio 13 d. iki balandžio 28 d. kiekvieną antradienį 19 val. kviečiame dalyvauti 25-ajame „Auksinio proto“ gyvų žaidimų sezone, kuris truks net 16 savaičių.
Tai puiki proga pasitikrinti žinias, patirti intelektualių iššūkių, pasimėgauti smagia atmosfera ir susitikti su bendraminčiais. Suburkite komandą ir įsitraukite į vieną populiariausių protų mūšių Lietuvoje!
Neturite komandos? Ne bėda – registruokitės vienas, o mes padėsime surasti komandą ir prisijungti prie žaidimo.
Registracija el. paštu birute.naujokaitiene@kretvb.lt
Prisijungti galima bet kuriuo metu – nepraleiskite progos tapti „Auksinio proto“ sezono dalimi Kretingoje.
Registruokite savo komandą ir žaiskite – laukia azartas, žinios ir gera nuotaika!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Mamų ir vaikų rytmečiai
2026-04-22 10:15 - 12:00, 2026-04-29 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Mamų ir vaikų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

#NLBS. Aistis Mickevičius gyvai: vaizdas, tekstas, kvapo objektai, parfumerija
2026-04-22 18:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į išskirtinį renginį „Aistis Mickevičius gyvai: vaizdas, tekstas, kvapo objektai, parfumerija“, kuriame patirsite vaizdo, teksto ir kvapų meno sintezę.
Aistis Mickevičius – vienas universaliausių šiuolaikinių Lietuvos kūrėjų: aktorius, keliautojas, kvapų ir vizualinis menininkas, parfumeris, kino prodiuseris, knygų autorius, pirmojo Lietuvoje autorinės parfumerijos prekės ženklo FUMparFUM „nosis“ ir vystytojas.
Aistis neapsiriboja viena meno sritimi – jo kūryba laisvai juda tarp skirtingų disciplinų, konstruojant gyvas, autentiškas patirtis.
Mūsų bibliotekoje balandžio 22 d. autorius pristatys kinematografinės fotografijos albumą FOTOFILMAI, įkvėptą gatvės ir dokumentinės fotografijos tradicijų, fiksuojant „pagauto momento“ grožį kasdieniame gyvenime. Tai miestai, žmonės, nuotaikos ir tylūs pasakojimai, kuriuose kasdienybė tampa akimirkomis iš kino filmų. Albumo dizaino autorė – Dovilė Džervutė, spauda – S. Jokužio leidykla/spaustuvė.
Susitikimo metu taip pat patirsime du reikšmingus Aisčio olfaktorinius (uodžiamuosius) projektus:
LITUANICA (olfaktorinis priminimas) – kvapų meno projektas, sukurtas 2023 m. ir dedikuotas didvyriškam S. Dariaus ir S. Girėno skrydžiui per Atlantą. Tai – bandymas kvapo pagalba perteikti istorinės akimirkos emocinę atmosferą.
DISONANSAI – režisierės, scenaristės, kino prodiuserės Aušros Lukošiūnienės vaizdo projektas, dedikuotas Lietuvos diplomatams egzilėje, papildytas Aisčio Mickevičiaus olfaktoriniu kūriniu „Pour Diplomates“. Projektas jau pristatytas Vilniuje, LT Ambasadoje Paryžiuje, Niujorke, Lietuvių Dailės muziejuje Čikagoje. Režisierė A. Lukošiūnienė už šį projektą apdovanota Užsienio reikalų ministerijos garbės ženklu „Diplomatijos žvaigždė“.
O taip pat – visi jūsų klausimai ir intriguojantys Aisčio atsakymai, kvepalų degustacija ir „prisimatavimai“, gyvas nuoširdus pokalbis ir jaukus laikas.
Pačius naujausius ir jau pamėgtus FUMparFUM aromatus, parfumerinės publicistikos knygą „Kvepalai.Olfaktorinės istorijos“, albumą FOTOFILMAI bus galimybė įsigyti renginio metu.
Nacionalinės Lietuvos bibliotekų savaitės „Skaityk tarp eilučių“ renginys.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

#NLBS. Barboros Suisse knygos „Kolegos. Kaip bendradarbiams ir vadovams būti draugiškiems negaliai“ pristatymas
2026-04-24 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į Barboros Suisse knygos „Kolegos. Kaip bendradarbiams ir vadovams būti draugiškiems negaliai“ pristatymą ir pokalbį apie tai, kaip kurti draugišką, pagarbią ir visiems prieinamą darbo aplinką. Renginys ir susitikimas su autore organizuojamas bendradarbiaujant su asocioacija „Kretingos lietaus vaikai“.
Barbora Suisse – organizacijos „Draugiški autizmui“ įkūrėja, knygos „Autizmas – dalis manęs“ bendraautorė, Lietuvos įvairovės chartijos valdybos narė. Veda mokymus organizacijoms, padeda joms tapti draugiškoms autizmui ir negaliai.
Šioje knygoje susipažinsite su dvidešimčia žmonių, turinčių skirtingų tipų negalią, kurie drąsiai ir atvirai dalijasi savo patirtimi bei patarimais, kaip būti negaliai draugišku kolega ar kolege. Jų istorijas papildo SOPA komandos įžvalgos, kurios padeda organizacijoms atliepti individualius žmonių su negalia poreikius profesinėje aplinkoje.
Knygoje taip pat pateikiami prasmingi pokalbiai apie negalios sampratą visuomenėje ir žmonių su negalia patirtį darbo rinkoje, kurie padeda geriau suprasti kasdienius iššūkius ir galimybes, su kuriomis susiduria kolegos su negalia.
Renginio metu bus kalbama apie:

negalios ir neuroskirtingumo pažinimą darbo aplinkoje,

nematomų iššūkių atpažinimą ir empatijos svarbą,

praktinius būdus, kaip tapti palaikančiu kolega ar vadovu,

įtraukties kultūros kūrimą organizacijose.

Tai puiki proga ne tik susipažinti su knygos idėjomis, bet ir pradėti atvirą dialogą apie pagarbą, lygybę bei bendrystę darbo aplinkoje.
Nacionalinės Lietuvos bibliotekų savaitės „Skaityk tarp eilučių“ renginys.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

BACK TO 2000's diskoteka
2026-04-24 20:00 - 23:59 | Kretingos kultūros centras, J. Pabrėžos g. 1,, Kretinga, 97129, Lietuva
BACK TO 2000’s – PASKUTINĖ ŠIO SEZONO DISKOTEKA!
Laikas paskutiniam šio sezono sugrįžimui į 2000-uosius! Jei dar nebuvai – dabar tikrai verta ateiti. O jei buvai – žinai, kad praleisti negalima.
Sugrįžtam į laikus, kai: „majakiukai“ reiškė daugiau nei žodžiai grojo „The best hits“ kompaktai o šokių aikštelė buvo geriausia vieta susitikti
Už DJ pulto – DJ REMGY (London)Legendinis vardas, kadaise karaliavęs „Devinto dangaus“ šokių aikštelėje Kretingoje!
Balandžio 24 d. 20:00–00:00 val. Kretingos rajono kultūros centras
N-20 Bilieto kaina – 5 €
Grįžtam į 2000-uosius dėl muzikos ir šokių – ne dėl rūpesčių.Organizatoriai pasilieka teisę neįleisti asmenų, galinčių trikdyti vakarėlio atmosferą.
Paskutinis šansas šį sezoną pašokti taip, kaip anksčiau. Susitinkam šokių aikštelėje!

#NLBS. Gintarės Aukselės knygos „LRezidentė“ pristatymas
2026-04-25 15:00 - 16:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su Gintare Auksele, kurios debiutinė knyga „LRezidentė“ atskleidžia jaunos gydytojos kasdienybę, profesinius iššūkius ir žmogiškas patirtis medicinos pasaulyje.
Gintarė Aukselė – gydytoja neurologė, psichoterapeutė ir aštriu žvilgsniu kasdienybę fiksuojanti tinklaraščio „LRezidentė“ autorė. Jos debiutinėje knygoje „LRezidentė“ skaitytojai supažindinami su jaunos gydytojos Ievos pasauliu – kupinu iššūkių, paradoksų ir labai žmogiškų patirčių.
Ieva – tai veikėja, kurioje atsiskleidžia visa rezidentūros realybė: nuo netikėtų situacijų ir vidinių abejonių iki mažų pergalių, kurios leidžia judėti pirmyn. Čia telpa ir skubotai šildomi pietūs, ir pamiršti paskyrimai, ir ilgos naktinės budėjimų valandos.
Kviečiame į susitikimą, kuriame medicina susipins su ironija, o kasdienės gydytojų patirtys virs atviromis, kartais kandžiomis, bet visuomet atpažįstamomis istorijomis.
Renginio metu:

išgirsite, kaip gimė knygos istorijos ir kiek jose tikrų patirčių,
sužinosite, kaip keičiasi požiūris į profesiją laikui bėgant,
kalbėsimės apie gydytojų kasdienybę – tarp atsakomybės, rutinos ir pašaukimo,
diskutuosime, kaip sudėtingose situacijose išlaikomas profesionalumas ir vidinė motyvacija.

Tai susitikimas tiems, kuriems įdomu, kas slypi už baltų chalatų – su humoru, atvirumu ir be pagražinimų.
Nacionalinės Lietuvos bibliotekų savaitės „Skaityk tarp eilučių“ renginys.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

KRETINGA RIDERS 2026. Moto sezono atidarymas
2026-04-26 13:30 - 16:00 | Kretingos kultūros centras, J. Pabrėžos g. 1,, Kretinga, 97129, Lietuva
KRETINGA RIDERS 2026 – moto sezono atidarymas!
Kviečiame visus moto mylėtojus į tradicinę sezono atidarymo šventę Kretingoje! Susitikime, užveskime variklius ir kartu atidarykime naują sezoną!
Balandžio 26 d. (sekmadienis) 13:00 val.
Startas: Kretingos miesto Rotušės aikštė Kolonos važiavimas: didelis ratas aplink miestą Finišas: Vasaros estrada
Estradoje Jūsų lauks: Moto-akrobato Virginijaus Žukausko pasirodymas Atlikėja Indrė su KRKC roko grupe DJ Foodtruck’ai Smagios veiklos ir gera bendraminčių atmosfera
Registracija: https://tinyurl.com/kretingariders26
Renginys nemokamas
Pasimatome kelyje – tegul Kretinga pajunta variklių gausmą!

#NLBS. Edukacija „Skaityk tarp eilučių: bibliotekos atradėjai“
2026-04-28 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus į edukaciją „Skaityk tarp eilučių: bibliotekos atradėjai“, kurioje mažieji taps tikrais bibliotekos tyrinėtojais ir galės kurti savo svajonių biblioteką – įdomią, jaukią ir pilną nuotykių.
Edukacijoje vaikų lauks smagios kūrybinės veiklos, žaidimai ir galimybė pažvelgti į biblioteką kitaip – net ir tokią, kuri įsikūrusi erdvėlaivyje ar pilna šikšnosparnių!
Ateik, kurk, svajok ir atrask biblioteką iš naujo!
Nacionalinės Lietuvos bibliotekų savaitės „Skaityk tarp eilučių“ renginys.
Registracija ir informacija telefonu 0 445 72 135 arba elektroniniu paštu simona.gagailaite@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S25E16
2026-04-28 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

#NLBS. Tomo Mylistos knygos „Blogos manieros“ pristatymas
2026-04-29 18:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į debiutinio Tomo Mylistos romano „Blogos manieros“ pristatymą Kretingos bibliotekoje.
Tai knyga, kuri įtraukia nuo pirmųjų puslapių – šmaikšti, atvira ir provokuojanti. Joje atpažįstamas pasaulis, kuriame vertybės kartais apsiverčia aukštyn kojomis, o žmogui tenka pačiam ieškoti savo kelio tarp teisinga ir neteisinga.
Tomas Mylista – ne tik rašytojas, bet ir įvairialypės patirties žmogus. Kaip pats juokauja, ankstesniame gyvenime jis buvo baobabas – stovėjo tūkstantį metų ir nieko neveikė, todėl dabar, būdamas žmogumi, stengiasi išbandyti kuo daugiau. Gyvenęs skirtingose šalyse, dirbęs įvairiausius darbus – nuo diplomato iki finansininko – šiandien jis leidžiasi į dar vieną nuotykį: literatūrą.
Romane „Blogos manieros“ pasakojama apie septyniolikmetį Joną, kurio gyvenimas kupinas sudėtingų patirčių, pasirinkimų ir vidinių lūžių. Tai brandos istorija apie atsakomybę, savęs paieškas ir augimą.
„Tai tikras emocijų ir patirčių kokteilis. Skaitydamas galbūt piktinsiesi, galbūt juoksiesi, tačiau abejingų ši knyga nepaliks. Energingai, nepagražinta kalba pasakojama istorija apie paslaptis, išgyvenimą, nuotykių troškimą ir meilę – tarsi įtemptas filmas apie mūsų netolimą praeitį“, – sako literatūros apžvalgininkas Audrius Ožalas.
Renginio metu kviesime ne tik klausytis, bet ir diskutuoti – apie knygą, gyvenimą ir pasirinkimus, kurie formuoja mūsų istorijas.
Nacionalinės Lietuvos bibliotekų savaitės „Skaityk tarp eilučių“ renginys.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Knygų namai ir jų sargai“
2026-05-05 10:30 - 11:30, 2026-05-11 10:30 - 11:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 1–2 klasių mokinius į edukacinę ekskursiją „Knygų namai ir jų sargai“ Kretingos bibliotekoje.
Edukacijos metu mokiniai susipažins su bibliotekos erdvėmis, bibliotekininkų darbu, knygų pasauliu ir skaitymo svarba. Žaismingų veiklų ir viktorinos principu pateikiamų klausimų pagalba vaikai mokysis orientuotis bibliotekoje, sužinos pagrindines jos taisykles, kaip knygos pasiekia skaitytojus, išgirs įdomių istorijų ir bibliotekos paslapčių.
Edukacija skatina mokinių smalsumą, meilę knygoms ir norą savarankiškai lankytis bibliotekoje ateityje.
Registracija telefonu 0 445 72 135 ir el. paštu simona.gagilaite@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Jaunimo klubo „YAP“ susitikimas
2026-05-05 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame jaunimą prisijungti prie jaunimo klubo „YAP“ susitikimų Jaunimo edukacijos erdvėje – vietoje, kur gimsta idėjos, mezgasi draugystės ir stiprėja jaunimo balsas.
Kartą per savaitę, antradieniais, vykstantys susitikimai yra nenuobodūs, kupini staigmenų, atvirų pokalbių ir prasmingų veiklų. „Kretinga – Lietuvos jaunimo sostinė 2025“ savanoriai neišsiskirstė – jie ir toliau aktyviai planuoja veikti, įsitraukti bei būti ten, kur reikia pagalbos ar idėjų realizavimo.
Rankų sudėję tikrai nebūsime. Siekiame būti matomi ir girdimi, kurti, inicijuoti pokyčius ir atstovauti jaunimo interesams. Prisijunk ir tapk jaunimo bendruomenės dalimi, kurioje tavo balsas svarbus.
Informacija telefonu 0 445 72 134 arba elektroniniu paštu jaunimas@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Filmo „Per arti“ peržiūra ir susitikimas su režisiere Austėja Urbaite
2026-05-05 18:00 - 20:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į išskirtinį kino vakarą Kretingoje – psichologinės dramos „Per arti“ peržiūrą ir susitikimą su filmo režisiere Austėja Urbaite.
Filmas „Per arti“ (2023, rež. Austėja Urbaitė; N-13) – jautri ir įtaigi psichologinė drama apie šeimos ryšius, kultūrinius skirtumus ir emocinį artumą.
Filme pasakojama apie prancūzų porą, įsivaikinusią brolį ir sesę iš Lietuvos. Vaikams prisitaikyti prie naujos aplinkos padeda lietuvė vertėja Gabrielė, laikinai apsigyvenusi kartu. Tačiau greitai šeimos idilė sutrikdoma kultūrinių skirtumų, nesuderinamų auklėjimo metodų, bei kovos dėl vaikų prisirišimo.
Trukmė: 105 min. Kalbos: lietuvių, prancūzų (su lietuviškais subtitrais)
Filmas 2023 m. apdovanotas „Sidabrinėmis gervėmis“ už geriausią filmą, geriausią režisūrą ir geriausią garsą.
Po filmo peržiūros kviečiame pasilikti prasmingam susitikimui su režisiere Austėja Urbaite. Tai išskirtinė galimybė iš arčiau pažinti filmo kūrimo procesą, išgirsti kūrėjos įžvalgas bei kartu aptarti filme keliamas temas – šeimos santykius, kultūrinius skirtumus, emocinį artumą ir šiandienos visuomenės iššūkius.
Šis renginys yra „Lietuvos kino klubo“, veikiančio prie Lietuvos kinematografininkų sąjungos, inicijuojamo projekto „5 dienos festivalis“ dalis. Festivalis vyksta visus metus – kiekvieno mėnesio 5 dieną – ir suburia kino kūrėjus bei žiūrovus skirtinguose Lietuvos miestuose ir miesteliuose.
Gegužės 5 dieną festivalio renginiai vyks net 15 Lietuvos vietovių, o Kretinga – viena iš jų. Tai puiki proga tapti gyvos kino bendruomenės dalimi, patirti kiną ne tik kaip žiūrovui, bet ir kaip aktyviam dalyviui.
—
Renginį organizuoja Kretingos rajono savivaldybės M. Valančiaus viešoji biblioteka, bendradarbiaudama su Lietuvos kinematografininkų sąjunga ir „Lietuvos kino klubu“.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su poetu ir reperiu Pijumi Opera
2026-05-06 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į įkvepiantį susitikimą su Lietuvos bibliotekų iniciatyvos „Metai su knyga“ ambasadoriumi – poetu ir reperiu Pijumi Opera. Šiame susitikime vyks gyvas pokalbis apie skaitymą, kūrybą ir muziką natūraliai įtrauks tiek literatūros gerbėjus, tiek dar tik atrandančius knygų pasaulį.
Ketverių išmokęs skaityti, o šešerių jau pradėjęs kurti dainas, Pijus sako, kad būti iniciatyvos „Metai su knyga“ ambasadoriumi jam džiugu todėl, kad yra matomas kaip žmogus, kuriam rūpi knyga, ir viliasi galėsiantis prisidėti, kad knyga mūsų visuomenei rūpėtų dar labiau.
Talentingasis reperis – tikras įkvėpimas jaunimui. Savo renginiuose, televizijos laidose jis įrodo, kad repuoti galima apie viską, o poezija ir apskritai literatūra yra visai nenuobodūs dalykai.
Įsitikinęs, kad skaitymas neturėtų būti veiksmas, primestas prievarta – jis turi „ištikti“ natūraliai, kol galiausiai be jo taps tiesiog neįmanoma gyventi, Pijus Opera kviečia į nuotaikingą, pilną netikėtų atradimų pašnekesį visus tuos, kuriuos jau „ištiko“ skaitymas, ir tuos, kurie dar tik laukia šio nuotykio.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Kviečiu į Pūkuotynę“
2026-05-06 14:15 - 15:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus leistis į smagią ir kupiną nuotykių edukaciją „Kviečiu į Pūkuotynę“.
Alan Alexander Milne knygos „Pūkuotuko pasaulis“ įkvėpti vaikai kartu su Miku Pūkuotuku keliaus prisiminimų taku ir atras pažįstamas vietas. Atradę Kengos namelį, Ramblių urvą, Nulėpausio užkampį, Jonuko namą atliks įvairias užduotis. Padės Mikei Pūkuotukui atsiminti draugus ir kartu patirs smagių nuotykių.
Registracija ir informacija telefonu 0 445 78 985 arba elektroniniu paštu vaikai@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Sensoriniai skaitymai „Op paskui Zuikį Puikį“
2026-05-07 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 5–7 metų vaikus į sensorinius skaitymus „Op paskui Zuikį Puikį“ ir patirti smagią, pojūčiais praturtintą pažintį su knyga.
Kviečiame kartu su ilgaausiu keliauti į zuikių mokyklą: praustis, ruoštis, susidėti kuprinę, ir smagiai krimsti Zuikių mokyklos mokslus bei pasitelkus sensorinius pojūčius patirti skaitymo džiaugsmą.
Informacija ir registracija telefonu 0 445 78 985 arba elektroniniu paštu vaikai@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Virtualios realybės patirtys „Angelų takais“ ir „Pasaulių sutvėrimas“ Kretingoje
2026-05-08 10:00 - 2026-05-10 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame pasinerti į išskirtines virtualios realybės patirtis, įkvėptas Mikalojaus Konstantino Čiurlionio kūrybos, kuriose menas ir technologijos susilieja į įtraukiančią pojūčių kelionę.
Gegužės 8–10 dienomis Kretingoje viešės dvi virtualios realybės patirtys, įkvėptos M. K. Čiurlionio kūrybos – „Angelų takais“ ir „Pasaulių sutvėrimas“. Projektai bus pristatomi Kretingos rajono savivaldybės M. Valančiaus viešojoje bibliotekoje, kviečiant žiūrovus į unikalią meno, technologijų ir asmeninės patirties kelionę.
Dviguba patirtis
Anot organizatorių, virtuali realybė tampa vis svarbesne edukacine priemone, leidžiančia šiuolaikinei auditorijai naujai atrasti klasikinį meną. Šį kartą projektas Kretingoje išsiskirs tuo, kad žiūrovai galės patirti abi virtualios realybės patirtis.
„Angelų takais“ jau išvydo daugiau nei 500 tūkst. žiūrovų Lietuvoje ir užsienyje. Lankytojai savo atsiliepimuose dažnai mini ramybės, susikaupimo, vidinio balanso pojūtį. Patirtis kviečia keliauti per simbolinius M. K. Čiurlionio paveikslų peizažus, kuriuose susipina mitologiniai motyvai, gamtos vaizdiniai ir dvasinės temos.
Tuo tarpu „Pasaulių sutvėrimas“ – pažangesnė virtualios realybės patirtis, kurioje žiūrovas tampa aktyviu kelionės dalyviu. Šią kelionę jau išbandė daugiau nei 150 tūkst. žmonių, ji buvo pristatyta daugiau nei 70 Lietuvos miestų ir miestelių bei sulaukė tarptautinio įvertinimo.
Siekis pasiekti platesnę auditoriją
Pasak projekto #PoLietuvą vadovės Austėjos Staniulevičiūtės, sugrįžimas į Kretingą gimė iš noro šias patirtis padaryti prieinamas kuo platesnei auditorijai.
„Tikiu, kad šias patirtis svarbu pamatyti tiek tiems, kurie dar tik ruošiasi pirmam susitikimui su M. K. Čiurlionio kūryba, tiek tiems, kurie jau yra patyrę ir nori dar kartą sugrįžti“, – teigia ji.
Bilietus bei dovanų kuponus galima įsigyti internetu arba renginio vietoje gegužės 8–10 dienomis. Vietų skaičius ribotas.

Ankstyvojo skaitymo užsiėmimas „Pupų sodas“
2026-05-08 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 1–2 metų vaikučius į ankstyvojo skaitymo užsiėmimą „Pupų sodas“ – patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Būtina registracija užpildžius formą. Informacija telefonu 0 445 78 985 arba elektroniniu paštu vaikai@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.
